

**IZVJEŠĆE O POSLOVANJU**

**ZA 2024. GODINU**

Ur.Broj:00-000-01/25/278

Opatija, 28.ožujak 2025. godine

**„Thalassotherapia“**–Specijalna bolnica za medicinsku rehabilitaciju bolesti srca, pluća i reumatizma, Opatija te

Klinika za liječenje, rehabilitaciju i prevenciju bolesti srca i krvnih žila Medicinskog fakulteta Sveučilišta u Rijeci

Osim navedenoga Thalassotherapia Opatija je:

* Referentni centar Ministarstva zdravlja za zdravstveni turizam i medicinski programirani odmor
* Referentni centar Ministarstva zdravstva za rehabilitaciju srčanih bolesnika
* Nastavne baze Medicinskog fakulteta Sveučilišta u Rijeci, Medicinskog fakulteta Sveučilišta Josipa Jurja Strossmayera u Osijeku i Fakulteta zdravstvenih studija u Rijeci
* Nastavna baza Fakulteta za dentalnu medicinu i zdravstvo Osijek
* Katedra za rehabilitacijsku i sportsku medicinu Medicinskog fakulteta Sveučilišta u Rijeci
* Katedra za fizikalnu medicinu Fakulteta zdravstvenih studija Sveučilišta u Rijeci

**STATUS USTANOVE I TIJELA UPRAVLJANJA**

Osnivač odnosno vlasnik ustanove je **Primorsko-goranska županija**.

**Upravno vijeće Thalassotherapije** čini 7 članova:

1. Ivan Vidaković, mag. iur. PREDSJEDNIK, Odluka Župana PGŽ-a
2. Sanjin Sirotnjak,mag. pharm., član., Odluka Župana PGŽ-a
3. Marin Starčić, dipl. oec., član, Odluka Župana PGŽ-a
4. Nenad Petrc, mag. physioth., član, član Radničkog vijeća
5. Prof. dr. sc. Tatjana Kehler, dr. med., član, član Stručnog vijeća, do 21.10.2024. g.
6. Doc. dr. sc. Dijana Travica Samsa, dr. med.,član, član Stručnog vijeća, imenovan od strane Stručnog vijeća odluka 21.10.2024. g.
7. Marko Došen, mag. iur., član, Odluka Župana PGŽ-a
8. Danijel Čajkovac, mag. oec., član, imenovan Odlukom Vlade RH.

Broj održanih sjednica u 2024. g. – 13 sjednica

Broj točaka na održanim sjednicama – 89 točaka

Tokom 2024. godine na sjednicama Upravnog vijeća doneseni su slijedeći akti:

1. 12 Odluka o usvajanju mjesečnih izvještaja, 3 kvartalne, 1 godišnji financijski izvještaj i 2 Odluka o preraspodjeli rezultata
2. 1 Prijedlog Financijskog plana za 2025. g.
3. 1 Odluka o usvajanju financijskog plana za 2025. g.
4. 1 Odluka o usvajanju plana nabave za 2024. g.
5. 1 Odluka o usvajanju plana nabave za 2025. g.
6. 2 Odluke o usvajanju rebalansa plana,
7. 4 Odluke o usvajanju izmjene plana nabave
8. 1 Odluka o usvajanju cjenika Bolnice za 2024. g.
9. 7 Dodataka cjenika Bolnice,
10. 22 Odluka u postupku javne nabave
11. 3 Odluke o potpisivanju ugovora sa HZZO
12. 8 Odluka o prihvatu donacije (za medicinsku opremu ili donaciji novčanih sredstava)
13. 28 Odluka o potrebi zapošljavanja: 16 na neodređeno (sporazumni raskidi, mirovine) i 12 na određeno (bolovanja, povećani opseg posla)
14. 1 Odluka za dobivanje suglasnosti za produljenje radnog odnosa na određeno puno radno vrijeme nakon navršenih 65 godina života i 15 godina mirovinskog staža, na rok od godine dana za 1 radnika
15. 3 Odluke o davanju suglasnosti za produljenje radnog odnosa na određeno vrijeme do polovice punog radnog vremena zdravstvenih radnika nakon navršenih 68 godina života i 15 godina staža osiguranja, na rok od godine dana za 3 liječnice
16. Usvajanje Izmjena i dopuna Pravilnika o provedbi postupaka jednostavne nabave roba radova i usluga
17. Odluka o korekciji Viška prihoda i primitaka raspoloživog u 2024. godini
18. Odluka o usvajanju izvještaja o godišnjem izvršenju financijskog plana za 2023. g.
19. Odluka o davanju suglasnosti za preuzimanje obveze zakupa smještajnih kapaciteta
20. Odluka o korekciji Viška prihoda i primitaka raspoloživog u 2024. g.
21. Procedura dostavljanja sklopljenih ugovora iz kojih proizlaze financijski učinci
22. Usvajanje izmjena i dopuna Pravilnika o radu
23. Usvajanje prijedloga odluke o proširenju djelatnosti
24. Usvajanje izvršenja polugodišnjeg izvješća za 2024. g.
25. 1 Zahtjev za zaštitu prava iz radnog odnosa
26. Odluka o izmjeni Odluke o imenovanju članova povjerenstva za lijekove
27. Odluka o izmjeni I dopuni Odluke o imenovanju članova etičkog povjerenstva
28. Odluka o imenovanju članova povjerenstva za izbor specijalizanta
29. Odluka o imenovanju zamjenika ravnatelja
30. Odluka o stručnom usavršavanju liječnika
31. Usvajanje Pravilnika o unutarnjem ustrojstvu i sistematizaciji radnih mjesta
32. Plan tekućeg i investicijskog održavanja za 2025. godinu
33. Odluka o priznavanju koeficijenata magistara/magistri sestrinstva
34. Odluka o otpisu nenaplativih potraživanja
35. Plan tekućeg i investicijskog održavanja za 2025. godinu.

**UGOVORNE OBVEZE S HZZO-om**

S Hrvatskim zavodom za zdravstveno osiguranje imamo potpisan ugovor iz osnovnog zdravstvenog osiguranja kako za bolničko liječenje, tako i za polikliničko-konzilijarnu zdravstvenu zaštitu sklopljen u srpnju 2020. godine i XII Dodataka ugovoru koji pokrivaju razdoblje do 31.12.2024.godine.

 Od ugovorenih 130 bolničkih kreveta na liječenje akutnih pacijenata „Interna medicina“odnosi se 20 kreveta.

 Temeljem rješenja nadležnog ministarstva za djelatnost INVAZIVNE, ODNOSNO INTERVENCIJSKE KARDIOLOGIJE koja je ugovorena s HZZO-om, tijekom 2024. godine odradili smo značajan broj invazivnih zahvata i pozicionirali se u srednje centre iz navedene djelatnosti, a navedeno vrijedi i za područje aritmologije i ugradnje elektrostimulatora srca. Brojčani podaci istaknuti su tablično, a iz istih je razvidno kako je uz povećanje opsega intervencija, došlo i do povećanja broja kompleksnih intervencija, kao i ugradnje kompleksnijih elektrostimulatora srca.

|  |
| --- |
| **POSTUPCI U INTERVENCIJSKOJ KARDIOLOGIJI I**  |
| **ELEKTROSTIMULATORI SRCA 2024. god.** |
|  |  |  |  |
| Šifra DTS-a | Naziv DTS-a | Količina DTS-a | Ukupno fakturirano (s dopunskim) |
| F10Z | Perkutana koronarna intervencija s akutnim infarktom miokarda | 18 | 70.750,87 € |
| F15Z | Perkutana koronarna intervencija, bez akutnog infarktom miokarda, s umetanjem stenta | 167 | 612.041,05 € |
| F16Z | Perkutana koronarna intervencija, bez akutnog infarktom miokarda, bez umetanja stenta | 41 | 115.398,70 € |
| F41A | Poremećaj cirkulacije s akutnim infarktom miokarda, s invazivnom dijagnostikom na srcu, te s vrlo teškim ili teškim KK | 1 | 2.751,54 € |
| F41B | Poremećaj cirkulacije s akutnim infarktom miokarda, s invazivnom dijagnostikom na srcu, bez vrlo teških ili teških KK | 6 | 11.161,76 € |
| F42A | Poremećaj cirkulacije bez akutnog infarkta miokarda, s invazivnom dijagnostikom na srcu, sa složenim dijagnozama/postupcima | 57 | 103.023,26 € |
| F42B | Poremećaj cirkulacije bez akutnog infarkta miokarda, s invazivnom dijagnostikom na srcu, bez složenih dijagnoza/postupcima | 140 | 188.497,98 € |
|  | **UKUPNO DTS POSTUPCI** | **430** | **1.103.625,16 €** |
|  |  |  |  |
| Šifra DTP-a | Naziv DTP-a | Količina DTP-a | Ukupno fakturirano (s dopunskim) |
| KD017 | Koronarografija  | 450 | 802.479,65 € |
| KD019 | Perkutana koronarna intervencija (PCI) - FFR | 34 | 76.049,75 € |
|  | **UKUPNO DTP POSTUPCI** | **484** | **878.529,40 €** |
|  |  |  |  |
| **ANGIOSALA - STENTOVI DTS + DTP**  | **914** | **1.982.154,56 €** |
|  |  |  |  |
| Šifra DTS-a | ELEKTROSTIMULATORI - Naziv DTS-a | Količina DTS-a | Ukupno fakturirano (s dopunskim) |
| F01A | Umetanje ili zamjena automatskog kardioverter-defibrilatora, potpuni sustav, s vrlo teškim ili teškim KK | 11 | 185.755,06 € |
| F01B | Umetanje ili zamjena automatskog kardioverter-defibrilatora, potpuni sustav, bez vrlo teških ili teških KK | 19 | 241.977,20 € |
| F02Z | Umetanje ili zamjena dijela automatskog kardioverter-defibrilatora | 2 | 12.854,86 € |
| F12Z | Umetanje elektrostimulatora srca | 82 | 297.952,71 € |
| F17Z | Zamjena elektrostimulatora srca | 35 | 124.217,99 € |
| F18Z | Revizija elektrostimulatora srca, osim zamjene uređaja | 2 | 5.718,68 € |
|  | **UKUPNO ELEKTROSTIMULATORI - DTS** | **151** | **868.476,50 €** |
|  |  |  |  |
| **SVEUKUPNO ANGIOSALA STENTOVI I ELEKTROSTIMULATORI** | **1.065** | **2.850.631,06 €** |

|  |  |  |  |
| --- | --- | --- | --- |
|  |  |  |  |
|  |  |  |  |

**FIZIKALNA MEDICINA I REHABILITACIJA**

 Za djelatnost fizikalne medicine i rehabilitacije (uključuje kardiološku i reumatološku rehabilitaciju) imamo ugovoreno 110 kreveta od sveukupno 130 ugovorenih bolničkih kreveta. Osim navedenog imamo i tri kreveta dnevne bolnice i to 2 kreveta dnevne bolnice iz djelatnosti interne medicine – kardiologije i 1 krevet iz djelatnosti fizikalne medicine i rehabilitacije.

***POLIKLINIČKO – KONZILIJARNA DJELATNOST– SKZZ***

*Iz područja SKZZ-a imamo ugovorene sljedeće djelatnosti:*

* *Kardiologija,*
* *Kardiovaskularna dijagnostika – UTZ srca,*
* *Kardiovaskularna dijagnostika – holter,*
* *Kardiovaskularna dijagnostika – EKG,*
* *Kardiovaskularna dijagnostika – ergometrija,*
* *Interna medicina – kardiologija – dnevna bolnica*
* *Interna medicina- endokrinologija, dijabetologija i bolesti metabolizma - dnevna bolnica,*
* *Endokrinologija, dijabetologija i bolesti metabolizma,*
* *Elektrofiziologija – EMG, EMNG,*
* *Elektrofiziologija EEG*
* *Kardiološka dijagnostika (neinvazivna i invazivna),*
* *Pulmološka dijagnostika*
* *Pulmologija*
* *Dermatologija i venerologija,*
* *Dermatološka dijagnostika,*
* *Fizikalna medicina i rehabilitacija,*
* *Fizikalna medicina i rehabilitacija - dnevna bolnica*
* *Reumatologija,*
* *Neurologija,*
* *Ultrazvuk dopplerkarotida,*
* *Psihijatrijska dijagnostika (psihodijagnostika)*
* *Ultrazvuk lokomotornog sustava,*
* *Radiologija (klasične i kontrastne pretrage),*
* *Ultrazvuk*
* *CT - kompjuterizirana tomografija*
* *MRI - magnetska rezonanca*
* *Medicinska biokemija*

**U nastavku navodimo neke od dijagnostičkih pretraga/postupaka koje su ostvarene u 2024. god. s komparativnim prikazom od 2015. godine, kako slijedi:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Pretrage/postupci*** | ***2015*** | ***2016*** | ***2017*** | ***2018*** | ***2019*** | ***2020*** | ***2021*** | ***2022*** | ***2023*** | ***2024*** |
| *Holter monitoring* | 4.085 | 4.716 | 4.776 | 5.338 | 5.299 | 4.223 | 4.875  |  5.367  |  6.092  |  5.922  |
| *Ergometrija* | 4.029 | 4.456 | 4.285 | 5.083 | 4.545 | 3.011 | 3.215  |  3.691  |  3.911  |  3.453  |
| *Ergospirometrija* | 1.669 | 877 | 1.460 | 1.380 | 1.116 | 440 | 89  |  299  |  396  |  395  |
| *Ultrazvuk srca* | 4.312 | 4.572 | 4.868 | 4.529 | 4.874 | 4.194 | 4.218  |  4.905  |  4.533  |  4.757  |
| *UTZ abdomena* | 1.255 | 1.393 | 1.340 | 1.559 | 1.807 | 1.529 | 1.369  |  1.405  |  1.582  |  1.029  |
| *Dopler perif. žilja* | 517 | 388 | 495 | 472 | 353 | 362 | 130  |  211  |  26  |  499  |
| *Duplex karotida* | 2.143 | 2.211 | 2.434 | 1.663 | 1.727 | 1.431 | 1.289  |  1.495  |  1.532  |  1.511  |
| *Transesof. ECHO* | 165 | 169 | 241 | 228 | 273 | 142 | 167  |  148  |  195  |  154  |
| *CT* | 2.072 | 2.262 | 2.148 | 2.244 | 2.482 | 2.278 | 2.737  |  2.901  |  3.135  |  2.953  |
| *MR* | 2.957 | 3.672 | 2.664 | 2.831 | 3.278 | 4.578 | 5.412  |  6.401  |  6.422  |  5.042  |
| *MR 3T* |   |   |   |   |   |   |   |   |   |  163  |
| *Angio sala* |   | 2 | 742 | 556 | 956 | 785 | 903  |  1.027  |  1.063  |  1.065  |

**POKAZATELJ BROJA ZAPOSLENIH I**

**OBIM PRUŽENIH USLUGA SA HZZO-om**

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **R.B.** | **POKAZATELJI** | **2023. godina** | **2024. godina** | **indeks 2024 / 2023** |
| **1.** | **BROJ ZAPOSLENIH NA DAN 31.12.** | 299 | 300 | 100,33 |
|   |   | - zdravstveni djelatnici | 160 | 165 | 103,13 |
|   |   | - administrativno-tehnički | 139 | 135 | 97,12 |
|  | **BOLNIČKA ZDRAVSTVENA ZAŠTITA** |  |  |  |
| 2. | Broj postelja |  |  |  |
|   |   | - ukupan broj postelja (instalirani) | 219 | 219 | 100,00 |
|   |   | - ugovoren broj postelja | 130 | 130 | 100,00 |
|   |   | - popunjeni broj postelja | 101 | 103 | 101,98 |
| 3. | Popunjenost-iskoriš. – bolničkih postelja (%) |  |  |  |
|   |   | - na ukupan (instalirani) broj postelja |  |  |  |
|   |   | - na ugovoren broj postelja | 72 | 79 | 109,72 |
| 4. | Broj bolesnika – slučajeva | 3.037 | 3.058 | 100,69 |
| 5. | Broj dana bolničkog liječenja | 34.124 | 37.587 | 110,15 |
| 6. | Prosjek bolničkih dana liječenja | 12,00 | 12,29 | 102,42 |
|  | **DNEVNA BOLNICA** |  |  |  |
| 1. | Broj postelja / stolica |  |  |  |
|   |   | - ukupan broj | 3 | 3 | 100,00 |
|   |   | - ugovoren broj | 3 | 3 | 100,00 |
|   |   | - popunjeni broj | 2 | 2 | 100,00 |
| 2. | Popunjenost-iskoriš. % - dnevnih kreveta/stolica |  |  |  |
|   |   | - na ukupan broj postelja/stolica |  |  |  |
|   |   | - na ugovoreni broj postelja/stolica | 66 | 66 | 100,00 |
| 3. | Broj bolesnika - slučajeva | 500 | 628 | 125,60 |
|  | **POLIKLINIČKO-KONZILIJARNA ZDRAV. ZAŠTITA** |  |  |  |
| 1. | Broj slučajeva | 67.796 | 68.093 | 100,44 |
| 2. | Broj usluga | 346.894 | 385.320 | 111,08 |
| 3. | Prosjek usluga po slučaju (bolesniku) | 5,12 | 5,66 | 110,55 |

**KADROVSKA STRUKTURA USTANOVE I ZNANSTVENO– NASTAVNE AKTIVNOSTI**

Na dan 31. prosinca 2024. godine naša Ustanova zapošljavala je 300 radnika od čega 165 zdravstvenih i 135 nezdravstvena radnika. Putem Agencije za privremeno zapošljavanje bilo je zaposleno odnosno ustupljeno prosječno 2 radnika.

U ustanovi je zaposleno 14 liječnika s doktoratom znanosti i 1 liječnika sa znanstvenim magisterijem, a 10 su polaznici doktorskog studija koji ustanova sufinancira.

Isto tako navodimo da je u ustanovi 22 liječnika sa završenom specijalizacijom iz područja kardiologije, reumatologije, kliničke radiologije, endokrinologije i dijabetologije, dermatologije i venerologije, fizikalne medicine i rehabilitacije, pulmologije, neurologije.

Trenutno je 9 liječnika i 1 magistar medicinske biokemije na specijalizaciji koji su upućeni u druge ustanove.

Devet stručnih prvostupnica sestrinstva završile su diplomski sveučilišni studij sestrinstva, a preddiplomski studij sestrinstva pohađa pet medicinskih sestara.

Pet stručnih prvostupnika fizioterapije završili su sveučilišni diplomski studij fizioterapije, a preddiplomski stručni studij pohađa 1 fizioterapeut.

Sredinom 2016. godine verificiran je naziv Klinike za liječenje, rehabilitaciju i prevenciju bolesti srca i krvnih žila Medicinskog fakulteta Sveučilišta u Rijeci.

Trenutno djeluju dva referentna centra „Referentni centar Ministarstva zdravlja za rehabilitaciju srčanih bolesnika“ i „Referentni centar Ministarstva zdravlja za zdravstveni turizam i medicinski programirani odmor“.

Katedra za rehabilitacijsku i sportsku medicinu uspješno se posvetila integraciji ključnih javnozdravstvenih tema u sveučilišnu nastavu. Na tragu strategije o edukaciji edukatora kao temelja suvremene borbe s nezaraznim kroničnim bolestima, kroz nastavu naše katedre studenti dobivaju znanja neophodna za daljnje poticanje aktivnog pristupa u navedenoj skupini bolesti koja i dalje predstavlja vodeći uzrok smrtnosti u Republici Hrvatskoj. Integrativnost i sveobuhvatnost rehabilitacijskog pristupa liječenju različitih bolesti i stanja, svladavanju dizabiliteta i integraciji u zajednicu, uz problematiku upalnih bolesti lokomotornog sustava, dodatne su i vrlo važne teme iz područja djelovanja Ustanove. Navedeni nastavni planovi kontinuirano se isprepliću sa znanstveno-istraživačkom i stručnom djelatnošću koje se pri Katedri za rehabilitacijsku i sportsku medicinu provode.

Na „Katedri za rehabilitacijsku i sportsku medicinu“, „Katedri za fiziologiju, imunologiju i patofiziologiju“ Medicinskog fakulteta Sveučilišta u Rijeci, „Katedri za fizikalnu medicinu“ Fakulteta zdravstvenih studija i Fakultetu za dentalnu medicinu i zdravstvo u Osijeku zaposlena su 3 sveučilišna profesora, te 2 docenta.

***Članovi i suradnici katedri:***

***-*** *Prof. dr. sc.* ***Viktor Peršić****, dr. med.,*

*- Prof. dr. sc.* ***Tatjana Kehler****, dr. med.,*

*- Prof. dr. sc.* ***Gordana Laškarin,*** *dr. med.*

*- Doc. dr.sc.* ***Vesna Pehar – Pejčinović,*** *dr. med****.*** *– naslovni docent*

*- Doc. dr.sc.* ***Dijana Travica Samsa,*** *dr. med****.*** *– docent*

***-*** *Doc. dr.sc.* ***Rajko Miškulin,*** *dr.med.–docent*

*-Doc.dr.sc.* ***Marjana Rakić****, dr,med. -naslovni docent*

*-Doc.dr.sc.* ***Antonija Ružić Baršić****, dr.med.- naslovni docent*

**PROSTORNI KAPACITETI USTANOVE**

 Ustanova ima 6 izdvojenih lokacija povezanih toplim vezama ukupne površine od približno 15.000 m2.

**ODRŽANE MANIFESTACIJE**

**Dani Srca u Opatiji**

**Utrka „Trčimo za srce, slavimo zajedno”**

Ove 2024.godine po treći put Opatija je bila domaćin humanitarne utrke pod nazivom „Trčimo za srce, slavimo zajedno“, koja se održala 28. rujna 2024. Kardiovaskularne bolesti jedan su od vodećih uzroka smrtnosti u svijetu, a prevencija i zdrav način života ključni su za očuvanje zdravlja srca. Utrka „Trčimo za srce, slavimo zajedno“ organizirana je kako bi se skrenula pažnja na ovu važnu temu i potaknulo građane na tjelesnu aktivnost kao jedan od najučinkovitijih načina prevencije. Utrka nije bila samo prilika za promicanje zdravlja srca, već je ove godine obilježeno i 180 godina turizma u Opatiji.

**Staza i Detalji Utrke**

Utrka se protezala kroz ulice Opatije, s duljinom staze od oko 5 km. Start i cilj utrke bili su na Slatini, a svi sudionici pozvani su da se pridruže ovom događaju koji kombinira fizičku aktivnost i proslavu važnog jubileja.

***Izložba Edukativnih Plakata***

U Thalassotherapiji Opatija je postavljena izložba plakata s ciljem edukacije građana o važnosti očuvanja zdravlja srca i prevenciji kardiovaskularnih bolesti. Na plakatima se pojavljuje maskota “Srčko”, ilustracija autorice Milane Stanec Šutić, koja na zabavan način prenosi važnu poruku o očuvanju zdravlja srca.

#### **Crvena Svjetla za Zdravlje Srca – Tjedan  srca**

Svake godine, 29. rujna, znamenitosti širom svijeta zasvijetle crveno kako bi podigle svijest o kardiovaskularnim bolestima, koje su glavni uzrok smrti na globalnoj razini.

Kardiovaskularne bolesti i dalje su najveći ubojica na svijetu – odgovorne su za više od 20,5 milijuna smrti svake godine. Ipak, većina zemalja još uvijek ne daje prioritet  zdravlju srca.

U sklopu Tjedna srca, Opatija se pridružila ovoj globalnoj inicijativi osvjetljavanja crvenom bojom, naglašavajući važnost prevencije i svijesti o kardiovaskularnim bolestima. Ove godine, simbol Opatije “Djevojka s galebom” i Thalassotherapia Opatija ponovno su zasvijetlili crveno.

Cjelokupni program svih događaja detaljno je bio opisan na [**https://danisrca.com/**](https://danisrca.com/)

**PRIHODI USTANOVE**

***Ustanova ostvaruje prihode poslovanja iz sljedećih osnova:***

- od pružanja usluga osiguranicima HZZO-a iz osnovnog zdravstvenog osiguranja,

- od sudjelovanja pacijenata u cijeni usluge (dopunsko, participacija),

- od vlastitih prihoda s tržišta,

- iz Proračuna PGŽ-a,

- iz decentraliziranih sredstava,

- od financijske i nefinancijske imovine,

- od ostalih prihoda, donacija i pomoći,

Prihodi i primici obrazloženi su temeljem tablice br.1 “Izvršenje financijskog plana 2024. godine - Prihodi” koja je sastavni dio ovog obrazloženja, a oblik i sadržaj tablice korespondira s donošenjem 2. izmjena i dopuna Financijskog plana prihoda i primitaka za 2024. godinu.

U 2024. godini ostvareni su ukupni prihodi i primici u visini od **16.899.322,23 €,** a preneseni višak prihoda i primitaka iz prethodne godine iznosio je **350.424,30 €**, te su ukupno raspoloživa sredstva u 2024. godini iznosila **17.249.746,53 €.**

U prethodnoj 2023. godini ostvaren je prihod od **12.728.839,29 €**, uz preneseni višak prihoda i primitaka iz prethodne 2022. godine u visini od **324.749,25 €** ukupno raspoloživa sredstava iznosila su **13.053.588,54 €.**

 Poslovnu 2024.godinu uspješno smo završili s Viškom prihoda i primitaka raspoloživim u slijedećem razdoblju.

Realizacija prihoda u 2024. godini je 98,41% u odnosu na planirano.

U nastavku dajemo obrazloženje pojedinih prihoda ustanove u 2024. godini kako slijedi:

1. PRIHODI I PRIMICI
2. **PRIHODI OD HZZO-a**

 Najveći prihodi od **9.619.098,20 €** (u prethodnoj godini 8.056.664,17 €) ostvareni su od pružanja usluga osiguranicima HZZO-a iz osnovnog zdravstvenog osiguranja, usluga izvan ugovorenog limita,intervencijske kardiologije te konvencija, ozljeda na radu i sl. što čini manji udio u navedenim prihodima.

Sudjelovanje pacijenata u cijeni usluge (dopunsko osiguranje i participacija) iznosilo je **2.108.618,90 €** (u 2023. godini 1.517.970,02 €).

Ukupni prihodi poslovanja sa HZZO-om za 2024. godinu iznose **11.727.717,10 €** (u protekloj godini iznosili su 9.574.634,19 €) iz čega proizlazi da su veći za 22,50% odnosno nominalno veći za **2.153.082,91 €.**

Naša ustanova je u 2024. godini imala mogućnost ostvarenja limita iz osnovnog zdravstvenog osiguranja s HZZO-om u visini od **7.642.256,78 €**, a ostvareno je **7.732.611,90 €** iz čega proizlazi da je izvršenje **90.355,12 €** iznad ugovorenog limita. Iz dodatno ugovorenih postupaka u 2024. god. bilo je ugovoreno **2.275.961,01 €**, a ostvareno je **1.347.964,31 €.**

Iz intervencijske kardiologije osnovom odobrenih vanlimitnih sredstava u 2024. god. ugovoreno je **71.159,14 €** a ostvareno **67.663,46 €.**

Osnovom odobrenih vanlimitnih sredstava u 2024. god. za Posebno skupe lijekove ugovoreno je **120.000,00 €** a ostvareno **18.664,80 €.**

U 2024. godini produžen je ugovor sa HZZO-om za postupke u okviru Nacionalnog programa ranog otkrivanja raka pluća te je realizirano **95.172,94 €**.

Slijedom činjenice da je 2020. godina bila obilježena posebnim ograničavajućim okolnostima, što je rezultiralo i smanjenom fakturiranom realizacijom, koja je u konačnici rezultirala obvezom prema HZZO-u za manje izvršen rad u iznosu od 388.439,01€. U 2021.godini umanjili smo avans za 40.819,13 €, u 2022.godini za slijedećih 31.250,95 €, u 2023. godini za 147.651,76 € te u 2024.godini za **90.355,12 €** čime je obveza za neizvršen rad smanjena na **78.362,05 €**.

Tokom 2024.godine osnovni limit se više puta mijenjao tako je od siječnja do ožujka iznosio 546.900,53 € mjesečno, za travanj iznosio je 612.528,59 €, od svibnja do lipnja iznosio je 649.280,31 € i od srpnja do prosinca iznosio je 681.744,33 €.

Limit za dodatne postupke mijenjao se čak šest puta i tako je od siječnja do ožujka ukupno iznosio 142.896,69 €, za travanj je iznosio 165.043,03 €, od svibnja do lipnja iznosio je 168.343,88 €, od srpnja do rujna iznosio je 175.077,63 €, od listopada do studenog 273.690,47 € i za mjesec prosinac 273.926,32 €.

*U privitku se dostavlja Tablica br. 2. “Analiza ostvarenih i ugovorenih limita, te limita za provođenje posebno ugovorenih postupaka za 2024. godinu” temeljem Ugovora o pružanju zdravstvene zaštite iz osnovnog zdravstvenog osiguranja.*

1. **PRIHODI NA TRŽIŠTU**

 Prihodi tržišta 2024.godine veći su za 4,8 % u odnosu na prethodnu godinu i iznose 2.156.109,37 €. Najveći udio prihoda ostvaren je zahvaljujući cjelogodišnjem poslovanju Ville Dubrave u odnosu na lanjsku godinu kada je objekt bio otvoren samo zadnjih 6 mjeseci zbog građevinskih radova na dvorani za znanstveno-edukacijske potrebe.

 Ukupno ostvarena noćenja 17.123 u Villi Dubrava veća su za oko 12 % u odnosu na prethodnu godinu kada je ostvareno 15.298 noćenja upravo zbog prethodno navedenih razloga poslovanja s smanjenim kapacitetom. Tradicionalno najveći udio noćenja i dolazaka ostvarili su domaći gosti sa 1.091 dolaskom i 13.048 noćenja. Slijede gosti iz Austrije sa 115 dolaska i 2.539 noćenja te susjedne Slovenije uglavnom temeljem višegodišnjeg ugovora s agencijom Sonček iz Maribora (166 dolaska i 532 noćenja). Ostvarena noćenja iz Austrije povezana su s dugogodišnjom suradnjom s AUVA-om koja traje još od 1961.godine i odnosi se na pacijente koji dolaze radi dermatološkog liječenja ekcema nastalih profesionalnim oštećenjem kože. Tijekom

2024. godine realizirano je pet grupa koja svaka boravi punih 28 dana. Broj pacijenata iz Austrije po grupi iz godine u godinu opada i kreće se između 15 do 20 osoba po grupi. Razlozi su uglavnom i u poslovnoj politici partnerske kuće .

 Prema marketinškom segmentu kao i prethodnih godina najveći broj noćenja ostvaruju pacijenti koji dolaze na fizikalnu rehabilitaciju, slijedi kardiološka rehabilitacija, individualni gosti te agencijski gosti. Vlada veliki interes za nadstandard liječenja što opravdavaju i brojke ostvarene prvenstveno zbog naše izvrsne medicinske usluge kao i bogate ponude sadržaja u Ustanovi. Temeljem velike potražnje za ovom vrstom smještaja razmatra se i povećanje kapaciteta kao i obnova istih.

 Novouređeni prostori s tehničkom opremom za predavanja i seminare također su ostvarili zadovoljavajući dodatni prihod s ponudom ugostiteljske usluge što opravdava investiciju u iste.

 Tokom 2024.godine dio Thalasso Wellness Centra bio je zatvoren, jer se pristupilo sanaciji i renoviranju bazena i spa zone. Od otvaranja Thalasso Wellness Centra 2005.godine nismo realizirali ovako sveobuhvatne radove. Slijedom toga bazen i spa zona bili su van funkcije te su neizbježno i prihodi tog segmenta smanjeni.

 Aktivna suradnja s Klasterom zdravstvenog turizma Kvarnera i dalje se nastavlja kroz promociju ponude zdravstvenog turizma Kvarnera sudjelovanjem na raznim radionicama,

panelima i radu Upravnog odbora tijekom 2024. godine.

U nastavku iznosimo sažetak ostvarenih noćenja kao i usporedbu s prethodnom godinom.

|  |
| --- |
| **PREGLED OSTVARENIH NOĆENJA U 2023. I 2024. GODINI** |
|  |  |  |  |
| OSTVARENJE BROJA NOĆENJA AUSTRIJSKIH PACIJANATA |
| OPIS | 2023. god | 2024. god | INDEKS 24/23 g. |
| PACIJENTI AUVA - BROJ | 89 | 82 | 92,1 |
| PACIJENTI AUVA - NOĆENJA | 2.474 | 2.270 | 91,8 |
|  |  |  |  |
|  |  |  |  |
| SVEUKUPAN BROJ OSTVARENIH NOĆENJA U USTANOVI |
| OPIS | 2023. god | 2024. god | INDEKS 24/23 g. |
| NOĆENJE DOMAĆI | 44.774 | 47.871 | 106,9 |
| NOĆENJE STRANI | 3.882 | 4.004 | 103,1 |
| UKUPNO | 48.656 | 51.875 | 106,6 |
|  |  |  |  |
| UKUPNA POPUNJENOST KAPACITETA KREVETA | 60,87% | 64,90% |  |

U nastavku se dostavlja Tablica br. 3, - Popunjenost kapaciteta soba Ville Dubrava, IV. kat Fizijatrije te Europa I i II u 2024. godini. Tablica br.4.- Popunjenost kapaciteta kreveta za pacijente HZZO-a.

|  |
| --- |
| **UDIO TRŽIŠTA I HZZO U SVEUKUPNOM BROJU OSOBA I NOĆENJA** |
|  | **2023** | **2024** |
| BROJ OSOBA | BROJ NOĆENJA | BROJ OSOBA | BROJ NOĆENJA |
| **TRŽIŠTE** | **34%** | **31%** | **38%** | **33%** |
| **HZZO** | **66%** | **69%** | **62%** | **67%** |

Tokom 2024.godine nije bilo većih odstupanja u broju gostiju i pacijenata u odnosu na prethodnu godinu.

Nastavljena je tradicija pružanja preventivnih, kurativnih i rehabilitacijskih zdravstvenih usluga u okviru aktivnosti sportske medicine.

*Tablica br.5. prikazuje analizu pregleda sportaša po pojedinim klubovima obavljenim u 2024. godini*.

1. **OSTALI PRIHODI**

 Od značajnijih prihoda navodimo da je osim spomenutoga ostvareno i **834.445,86 €** iz decentraliziranih sredstava kao i potpora iz Proračuna Primorsko-goranske županije koje su u cijelosti iskorištene sukladno planu i Ugovoru o decentraliziranim sredstvima te Ugovoru o financiranju iz proračunskih sredstava Županije za našu Ustanovu.

 **Sredstva DEC-a** koja su iznosila **578.573,08 €** utrošena su za otplatu glavnice dugoročnog zajma za angiografski uređaj za dijagnostičko terapijske endovaskularne intervencije **139.325,76 €** i za otplatu glavnice novog dugoročnog zajma za MR 3T **102.750,00 €, €,** za sanaciju fasade na objektu Europa 2 za 1. privremenu situaciju **68.500,00 €,** za usluge tekućeg održavanja opreme **30.959,00 €** i to za popravak CT-a, te popravak angiografskog uređaja, za nabavku 14 komada osobnih računala s licencom **15.118,32 €,** za medicinsku opremu **80.000,00 €** kao dio vrijednosti Stanice za elektrofiziološko testiranje srca, za dobavu i ugradnju lifta u zgradi Fizijatrija **112.500,00 €** i za nadogradnju telemetrijskog sustava na odjelu kardiologije **29.420,00 €.**

 Iz izvora Porezni i ostali prihodi iz proračuna PGŽ primljeno je **255.872,78 €** koji su utrošeni za usluge tekućeg i investicijskog održavanja ukupno **138.916,54 €,** od kojih je za sanaciju fasade na objektu Europa 2 za dio 1. privremene situacije, za 2. privremenu situaciju, i za nadzor nad izvođenjem radova utrošeno ukupno **83.916,54 €**,zatim **20.722,50 €** za sanaciju bazena i **34.277,50 €** za sanaciju ventilacije, te je ostatak od **1.956,24 €** namijenjeno za ulaganje u računalne programe odnosno za licence za program riznice. Osim toga primljeno je i **115.000,00 €** za energetsku obnovu zgrade odnosno za zamjenu dotrajale stolarije na zgradi Fizijatrije i za nadogradnju sustava daljinskog očitanja potrošnje energenata.

 Iz izvora Porezni i ostali prihodi iz proračuna PGŽ nije iskorišteno 145.000,00 € za obnovu fasade na objektu Europa 2 te je isti iznos prenesen u 2025. godinu u kojoj će se radovi u potpunosti realizirati.

 Iz izvora Pomoći primili smo **67.511,00 €** zapripravnika za koje nam HZZZ refundira bruto plaću i druge materijalne izdatke.

 Iz izvora Donacije primili smo ukupno **13.423,12 €**, u vidu kapitalne donacije računalna oprema odnosno printer u vrijednosti od 250,00 € i ostale su tekuće donacije za troškove edukacija medicinskih djelatnika.

 Iz izvora Prihodi od prodaje ili zamjene nefinancijske imovine i naknade štete s naslova osiguranja utrošeno je **17.702,78 €** za tekuće održavanje opreme.

 Iz izvora Namjenski primici od zaduživanja realiziran je dugoročni zajam u vrijednosti **2.055.000,00 €** za uređaj Magnetska rezonanca jačine 3T-ključ u ruke.

1. **RASHODI I IZDACI**

 Rashodi i izdaci obrazloženi su temeljem tablice br.6 “Izvršenje financijskog plana 2024. godine - Rashodi” koja je sastavni dio ovog obrazloženja, a oblik i sadržaj tablice korespondira s donošenjem 2. Izmjena i dopuna Financijskog plana rashoda i izdataka za 2024. godinu. Po završnom računu nadležnim tijelima predaju se propisani obrasci „PR-RAS”, „BIL”, „OBVEZE”, „P-VRIO” te „RAS FUNKCIJSKI“, kao i bilješke uz završni račun.

**Ukupni rashodi i izdaci u 2024. godini iznosili su 16.791.704,28 €** (protekle godine 12.702.769,30 €) **i veći su u odnosu na prethodnu godinu za 32,20%,** ali unutar planiranih vrijednosti. Na iskazani postotak povećanja ukupnih rashoda i izdataka najviše je utjecala realizacija dugoročnog zajma u vrijednosti **2.055.000,00 €** za uređaj Magnetska rezonanca jačine 3T-ključ u ruke.

 **UKUPNI RASHODI TEKUĆEG POSLOVANJA** gdje osim plaća za zaposlene spadaju i svi ostali materijalni rashodi, rashodi za usluge, te financijski rashodi, ostvareni su u visini **13.857.894,48 €** (u protekloj godini 11.628.994,15 €) i veći su u odnosu na prethodnu godinu za **19,2%.** Navedeno povećanje vidljivo je u svim skupinama rashoda.

**RAZRED 3- RASHODI POSLOVANJA**

1. **Skupina 31 - Rashodi za zaposlene**

**Skupina 31 – Rashodi za zaposlene** (plaće, doprinosi i sl.) iznose 9.265.203,24 €, (u protekloj godini 7.024.840,37 €) i kreću se u okviru plana, indeks ostvarenja plana je 97,63, a u odnosu na prethodnu godinu indeks je 131,9.

**Podskupina 311, Bruto plaće,** isplaćene su u okviru plana, indeks u odnosu na prethodnu godinu je 132,2 u visini **7.514.763,60 €** (u prethodnoj godini 5.685.844,63 €). U odnosu na plan indeks iznosi 97,85.

 **Povećanje minimalne plaće** – svota minimalne plaće utvrđena Uredbom o visini minimalne plaći (NN 125/2023) koja stupa na snagu 01. siječnja 2024. godine iznosi 840,00 € bruto što čini povećanje od 20% u odnosu na 2023. godinu.

 **Povećanje najniže osnovice za obračun doprinosa** – od 01. siječnja 2024. povećava se najniža osnovica za obračun doprinosa sa prijašnjih 519,53 € na 592,80 € što je povećanje od 14,10%.

 Vlada Republike Hrvatske donosi “Uredbu o nazivima radnih mjesta, uvjetima za

raspored i koeficijentima za obračun plaće u javnim službama” (NN 22/2024 od

26.02.2024). što dovodi do daljnjeg povećanja rashoda zaposlenih u mjesecu travnju

2024. godine za cca 14%.

**Podskupina 312, Ostali rashodi za zaposlene,** isplaćeni su u visini od **533.750,10** **€**, indeks je 130,5 u odnosu na prethodnu godinu, a u okviru su plana za 2024. godinu i indeks je 95,31.U 2024. godini isplaćena su sva materijalna prava određena Kolektivnim ugovorom i u okviru Zakona o porezu na dohodak. U ove izdatke spadaju: regres za godišnji odmor, Božićnica, poklon djetetu povodom Sv. Nikole, naknada za novorođeno dijete, otpremnine, naknade za bolest, invalidnost i smrtni slučaj, jubilarne nagrade i novčane paušalne naknade za podmirivanje troškova prehrane zaposlenika te nagrada za radne rezultate što je u cijelosti i isplaćeno.

 Sva materijalna prava koja su isplaćena osigurana su iz tekućeg poslovanja ustanove, a ne iz dodatnih sredstava HZZO-a ili nadležnog Ministarstva.

 U veljači 2024. godine ravnatelj Ustanove donosi Odluku o povećanju neoporezivog iznosa za podmirivanje troškova prehrane radnika sa prijašnjih 39,82 € na 70,00 € što čini povećanje od 75,79%.

 Povećanje rashoda za zaposlene uslijedilo je i isplatom nagrade za uskršnje blagdane u iznosu od 100,00 €, propisano Temeljnim kolektivnim ugovorom za zaposlenike u javnim službama (NN 155/23 od 22.12.2023.).

 Temeljem Pravilnika o izmjenama i dopunama Pravilnika o porezu na dohodak (NN 156/2022) i članka 41. Statuta „Thalassotherapije“ - Specijalna bolnica za medicinsku rehabilitaciju bolesti srca, pluća i reumatizma, Opatija (pročišćeni tekst, broj: 01-000/00/23/151 od 27. veljače 2023. godine) ravnatelj u prosincu 2024.godine donosi Odluku o dodjeli novčanih nagrada za radne rezultate i drugih oblika dodatnog nagrađivanja radnika u neoporezivom iznosu od 200,00 €.

**Podskupina 313, Doprinosi na plaće,** isplaćeni su u cijelosti sukladno važećim propisima odnosno Kolektivnom ugovoru u visini od **1.216.689,54 €** (u prethodnoj godini 930.091,65€) i povećani su za 30,8% zbog povećanja mase bruto plaća djelatnika. Navedeni izdaci kreću se u okviru planiranih sredstava – indeks 97,33.

 Slijedom povećanja osnovice plaća kako je pojašnjeno za skupinu 311 došlo je do nominalnog povećanja doprinosa.

1. **Skupina 32 – Materijalni rashodi**

**Skupina 32 - Ukupni materijalni rashodi,** ostvareni su u okviru godišnjeg plana te iznose **4.547.212,93 €** (u prethodnoj godini 4.565.504,65€) indeks 99,6 u odnosu na prethodnu godinu. U skladu sa postupanjem dobrog gospodarenja resursima nastojali smo maksimalno racionalizirati i ekonomizirati sve moguće izdatke, gdje je to bilo moguće s obzirom na stihijski i nekontrolirani rast cijena roba, materijala i usluga na tržištu.

Navedeni izdaci kreću se u okviru planiranih sredstava – indeks 91,14.

Kontinuirano se primjenjuju metode “kontrolinga” odnosno praćenja i upravljanja izdacima, te su na brojnim materijalnim izdacima postignute optimizacije u okviru mogućih parametara.

 Bez obzira na sva naša nastojanja uštede kod rashoda energenata, koje smo postizali u prošlosti korištenjem moderne tehnologije koja je instalirana kod izgradnje Thalasso Wellness Centra, Magnolije, Fizijatrije, Ville Dubrava i drugih objekata, te ugradnjom suvremenih postrojenja i uređaja, kao i ljudskim faktorom, odnosno stručnim rukovanjem i korištenjem tehnoloških mogućnosti, rezultiralo je racionalnom i ekonomiziranom potrošnjom energenata,međutim s obzirom na stihijski rast cijena energenata na tržištu uštede nisu ostvarive.

 **Podskupina 321, Naknade troškova zaposlenima**, u ovoj godini iznose **238.833,82 €** (u protekloj godini 235.548,39€) indeks 101,4. Ostvarenje u odnosu na plan je manje za 9,91%. U ovoj podskupini iskazani su izdaci za službena putovanja, prijevoz zaposlenika te stručno usavršavanje djelatnika.

 **Podskupina 322, Rashodi za materijal i energiju,** u 2024.godini iznosi **2.755.603,84 €** (u protekloj godini 2.840.920,36€), indeks 97,0 u odnosu na prethodnu godinu, dok je izvršenje u odnosu na financijski plan 96,43.

 Na poziciji 3223–Energija, indeks u odnosu na prethodnu godinu iznosi 87,6. Indeks izvršenja u odnosu na plan iznosi 68,13. S obzirom na povećanje cijene energenata u financijski plan za 2024.godinu na poziciji 3223 planirana su veća sredstva no s obzirom su Uredbom o otklanjanju poremećaja na domaćem tržištu energije donesene privremene posebne mjere za trgovinu električnom energijom koje su rezultirale umanjenjem računa za električnu energiju i samim time utjecali na manje izvršenje financijskog plana.

 Na ostalim pozicijama rashoda ove podskupine bilježi se rast u nominalnoj vrijednosti ali u okviru planiranog financijskog plana.

*Ujedno u privitku dostavljamo prikaz kvantitativnih pokazatelja u smislu utroška pojedinog energenta i vode, kao i kretanje utroška za iste u 2024. i u prethodnoj godini, Tablica br. 7 - nafta, 8- el. energija, 9-plin i 10- voda.,11-. zbirna tablica svih energenata i vode.*

 **Podskupina 323, Rashodi za usluge**, utrošeno je **1.477.508,09 €** (u protekloj godini 1.417.825,31€) indeks u odnosu na proteklu godinu je 104,2 odnosno 82,7 u odnosu na plan.

 Na poziciji 3235 – Zakupnine i najamnine, indeks u odnosu na prethodnu godinu iznosi 163,2. Indeks izvršenja u odnosu na plan iznosi 98,62. Zbog širenja postojećih djelatnosti kao i nužnog dodatnog prostora za bolničku ljekarnu Ustanovi su potrebni dodatni prostori te zbog najma istih rashodi su veći u odnosu na prethodnu godinu.

 Na poziciji 3238 – Računalne usluge, indeks u odnosu na prethodnu godinu iznosi 128,4. Indeks izvršenja u odnosu na plan iznosi 96,48. Povećanje cijena održavanja informatičkog sustava rezultirao je većim rashodima ove pozicije u odnosu na prethodnu godinu.

*Pregled i opis tekućeg i investicijskog održavanja dostavljamo u posebnoj tablici u privitku: Tablica br.12*

 **Podskupina 324, Naknade troškova osobama izvan radnog odnosa** (pripravnici), u odnosu na prethodnu godinu, indeks 124,7 i utrošeno je **2.373,60 €** (prethodne godine 1.903,66€). Indeks u odnosu na plan iznosi 59,34.

 **Podskupina 329, Ostali nespomenuti rashodi poslovanja**, utrošeno je **72.893,58 €** (u protekloj godini 69.306,93€) i kreću se u okviru financijskog plana indeks 96,04, a u odnosu na prethodnu godinu indeksirani su sa105,2.

1. **Skupina 34 - Financijski rashodi**

 **Podskupina 342, Kamate za primljene kredite, 14.924,03 €** (u prethodnoj godini 3.000,37 €), i ostvareni su u okviru financijskog plana, indeks 85,77, a u odnosu na proteklu godinu indeks je 497,4. U lipnju 2020.godine primili smo dugoročni kredit za nabavku angiografskog uređaja te smo ove godine realizirale novi kredit za nabavu MRI 3T uređaja, te

redovno i prema planu otplaćujemo obveze.

 **Podskupina 343, Ostali financijski rashodi,** iznose **30.554,26 €** (u prethodnoj godini 25.561,82€), i ostvareni su u okviru financijskog plana, indeks 99,07, a u odnosu na proteklu godinu indeks je 119,5. Ovi izdaci odnose se na bankarske usluge i usluge platnog prometa, razne takse, javnobilježničke usluge, negativne tečajne razlike, zatezne kamate i naknade kartičara.

**RAZRED 4 - RASHODI ZA NABAVU NEFINANCIJSKE IMOVINE**

1. Skupina 41 - Rashodi za nabavu neproizvedene dugotrajne imovine

 **Podskupina 412, Nematerijalna imovina**, rashodi iznose  **3.411,99 €** (u prethodnoj godini 18.937,21€), indeks 18,0 i ostvareni su u okviru financijskog plana, indeks 24,37 a odnose se na nabavu licenci neophodno potrebnih za korištenje programa u zdravstvene svrhe.

1. Skupina 42 - Rashodi za nabavu proizvedene dugotrajne imovine

 **Podskupina 422, Postrojenja i oprema,** realizirano je u visini od **2.538.657,25 €** indeks je 330,9 u odnosu na prethodnu godinu. U odnosu na financijski plan indeks iznosi 98,69. U 2023. godini izdaci na ovoj podskupini iznosili su 767.179,30 €. Rashodi ove skupine najvećim dijelom odnose se na nabavu uredskog namještaja u iznosu od 5.033,00 € za potrebe bolničkih prostora. Računalna oprema u vrijednosti 17.631,27 €, komunikacijska oprema 116.526,02 € koja se najvećim dijelom odnosi na audio i video opremu za potrebe opremanja Edukativnog multimedijalnog centra Ville Dubrava. Oprema za grijanje,ventilaciju i hlađenje u minimalnom iznosu 349,74 €. Medicinska i laboratorijska oprema u iznosu 2.164.086,46 € gdje možemo izdvojiti vrijednosno najznačajnije predmete nabave: MRI 3T uređaj za odjel radiologije u iznosu 2.055.000,00 €, stanicu za elektrofiziološko testiranje srca za potrebe odjela invazivne kardiologije u iznosu 81.250,00 € te nadogradnju telemetrijskog sustava za potrebe odjela kardiologije u iznosu 29.420,00 €. Na poziciji Uređaji, strojevi i oprema za ostale namjene rashod iznosi 235.030,76 € i veći je u odnosu na prethodnu godinu s obzirom na nabavu dizala u zgradi Fizijatrije u iznosu 113.361,25 € te opremu za spa zonu Thalasso Wellness Centra.

**Podskupina 426, Nematerijalna proizvedena imovina,** izdaci su indeksirani sa 11,4 u odnosu na prethodnu godinu. Realizacija je iznosila **5.078,74 €** dok je u 2023.godini iznosila 44.591,84€. Rashodi se odnose na ulaganja u računalne programe i to: 3.122,50 € za Kardian programski paket Omnia s nadogradnjom za Sport Lab i 1.956,24 € za licencu za program riznice.

1. Skupina 45 – Rashodi za dodatna ulaganja na nefinancijskoj imovini

 **Podskupina 451, Dodatna ulaganja na građevinskim objektima,** u odnosu na prethodnu godinu indeks je 111,0, rashodi iznose 115.166,06 €, dok su prethodne godine iznosili 103.741,04 €. Radi se o troškovima energetske obnove zgrade Fizijatrije – zamjena dotrajale stolarije i nadogradnje sustava daljinskog očitanja potrošnje energenata

 **Podskupina 452, Dodatna ulaganja na postrojenjima i opremi**, iznose 29.420,00 €, bez indeksa a odnose se na nadogradnju telemetrijskog sustava na odjelu kardiologije.

*Pregled kapitalnih investicija dostavljen je u privitku, odnosno u okviru Tablice br.13*

**RAZRED 5 - IZDACI ZA FINANCIJSKU IMOVINU I OTPLATE ZAJMOVA**

 Skupina 54 - Izdaci za otplatu glavnice primljenih kredita i zajmova

**Podskupina 544, Otplata glavnice primljenih kredita i zajmova od kreditnih i ostalih financijskih institucija izvan javnog sektora,** odnosi se na otplatu glavnice po dugoročnom kreditu na 5 godina koji je realiziran 2020.godine kod Privredne banke Zagreb d.d. te otplatu glavnice po novom dugoročnom kreditu za MRI 3T realiziranog u listopadu 2024.godine. Izdaci u 2023. godini iznosili su 139.325,76 €dok su ove godine iznosili **242.075,76 €**,  **i**ndeks 173,7. Izdaci za navedeno financirani su iz decentraliziranih sredstava.

***UTJECAJ PDV-a U 2024. godini***

*S promjenom Zakona o porezu na dodanu vrijednost (NN 87/2009) Thalassotherapia Opatija kao proračunski korisnik od 01.01.2010. godine postaje obveznik poreza na dodanu vrijednost.*

*Oporezivanje je uvjetovano vrstom usluga koje pružamo pa tako za usluge bolničke dijagnostike, liječenja, medicinske njege i s njima usko povezane usluge oslobođeni smo plaćanja poreza na dodanu vrijednost dok smo za sve druge tržišne usluge obvezni plaćati porez na dodanu vrijednost prema utvrđenim poreznim stopama.*

*Napominjemo da neusklađena legislativa utječe na naše poslovanje na način da se pojedini propisi koji reguliraju sustav poreza na dodanu vrijednost različito tumače.*

*Naime, zdravstvene ustanove na usluge smještaja obračunavaju PDV od 25% dok se za istu uslugu u komercijalnim subjektima PDV obračunava u vrijednosti od 13%, pa tako naša ustanova nije u mogućnosti primjenjivati sniženu stopu već obračunavamo PDV u visini od 25 % što povećava našu obvezu obračuna PDV-a.*

*U 2024. godini obveza za PDV po našim izlaznim računima iznosila je* ***169.472,79 €****.*

*U slučaju prijenosa porezne obveze za građevinske usluge u 2024. godini imali smo obvezu obračuna PDV-a u iznosu od* ***97.970,10€.***

*Kao porezni obveznici prilikom stjecanja dobara i primitka usluga unutar članica EU i primanja isporuka dobara i usluga od poreznih obveznika bez sjedišta u RH trebamo sami obračunati PDV. Po toj osnovi obveza za 2024.godinu je iznosila* ***5.421,82 €.***

*Ukupni iznos poreznih obveza za PDV po navedenim osnovama u 2024. iznosila je* ***272.864,71€ .***

*Kako pružamo neoporezive i oporezive usluge, prema Zakonu o PDV-u obvezni smo obračunati % prava na odbitak pretporeza (“pro-ratu”). Za odbitak pretporeza tijekom 2024. godine koristili smo 6% prava na odbitak pretporeza izračunan na osnovi vrijednosti isporuka u 2023.godini kao privremeno.*

*Prema svim primljenim računima ukupan iznos priznatog pretporeza iznosio je* ***115.452,27 €****.*

*Razlika obračunatog PDV-a i priznatog pretporeza čini razliku ukupne porezne obveze u ukupnom iznosu od* ***157.412,44 €*** *koja se uplaćivala u Državni proračun RH****.***

*Konačnim obračunom PDV-a za 2024.godinu obuhvaćeno je i usklađenje obračuna prava na odbitak pretporeza koje je smanjeno sa 6% na 5%. Zbog smanjenja „pro-rate“ napravljen je ispravak odbitka pretporeza u iznosu od 2.747,80 €.*

**FINANCIJSKO-RAČUNOVODSTVENI STATUS USTANOVE**

Thalassotherapia Opatija je od 2002. godine definirana u smislu financijsko računovodstvenog statusa kao proračunski korisnik Primorsko-goranske županije, te shodno tome i vodi poslovne knjige u skladu s pravilima proračunskog računovodstva, te su i poslovni rezultati iskazivani u skladu sa navedenim.

**GODIŠNJI POPIS IMOVINE, OBVEZA I POTRAŽIVANJA**

Ustanova je sukladno Odluci o popisu imovine, obveza i potraživanja provela Godišnji popis imovine, obveza i potraživanja za 2024.godinu. Popisom su utvrđene inventurne razlike na lijekovima i medicinskim materijalima: višak u iznosu 450,75 € te manjak u iznosu od 425,08 € koje su temeljem Odluke o načinu evidentiranja popisom utvrđenih razlika proknjižene u poslovnim knjigama Bolnice. Zbog dotrajalosti, djelomičnog ili potpunog oštećenja i tehnološkog zastarijevanja predložen je otpis dugotrajne imovine ukupne nabavne vrijednosti 3.120,18 €, otpisane vrijednosti 3.120,18 €, sadašnje vrijednosti 0,00 € kao i sitnog inventara ukupne vrijednosti 90.498,90 €.

**OBVEZE**

Ukupne obveze na dan 31.12.2024. godine iznose **3.476.489,90 €** (u prethodnoj godini 1.588.032,48 €).

 Navedeni iznos odnosi se najvećim dijelom na obvezu proračunskih korisnika da plaću za prosinac knjiže u obveze tekuće godine bez obzira što se ista isplaćuje u siječnju naredne godine (804.284 €). Ostatak se odnosi na obveze za materijal i lijekove (253.951 €) obveze prema HZZO-u za avanse odnosno za manje izvršen rad (78.362 €), obveze prema kreditnoj instituciji - povrat dugoročnog kredita prema PBZ-u za nabavku angiografskog uređaja te MRI 3T uređaja (1.987.081 €) te ostale obveze opisane u *tablici br. 14*, a koja se dostavlja u privitku.

 Slijedom navedenoga moramo konstatirati da smo tijekom 2024. godine uspijevali podmirivati sve tekuće dospjele obveze što je i rezultiralo minimalnim iznosom dospjelih obveza na dan 31.12.2024. u visini od **818,67 €**.

**POTRAŽIVANJA**

 Ukupna potraživanja na dan 31.12.2024. iznose 517.424,94 € i najvećim se dijelom odnose na potraživanja od HZZO koja ukupno iznose 375.649,24 €.

Potraživanja su opisana u *tablici br. 15*, a koja se dostavlja u privitku.

 Sukladno postupanju po donesenoj Proceduri naplate potraživanja tijekom 2024.godine 140 predmeta ukupne vrijednosti 8.192,96 € (glavnica potraživanja) predano je na daljnje postupanje naplate potraživanja odvjetničkom timu.

 Tijekom 2024.godine donesena je Odluka o otpisu nenaplativih potraživanja ukupne vrijednosti 1.676,29 €. Razlozi otpisa su neizvjesna naplata zbog nedostatak novčanih sredstava na računima ovršenika.

JAVNA NABAVA

Sukladno obvezama prema Zakonu o javnoj nabavi tijekom 2024. godine provedena su 93 postupka.

**POKAZATELJI FINANCIJSKOG POSLOVANJA**

U nastavku dostavljamo pregled financijskih i fizičkih pokazatelja, te analizu poslovanja bolnice prema koncepciji iskazivanja rezultata HZZO-a

|  |  |  |  |  |  |
| --- | --- | --- | --- | --- | --- |
|  |   |   |   |   |   |
| **POKAZATELJI FINANCIJSKOG POSLOVANJA** |   |
| **U RAZDOBLJU SIJEČANJ-PROSINAC 2023./2024. GODINE** |   |
|   |   |   |   |   |   |
| **Red. Br.** | **P O K A Z A T E L J I** | **I. - XII. 2023.** | **I.- XII. 2024.** | **indeks 3/2** |
| 0 | 1 | 2 | 3 | 4 |
|   | **I. PRIHODI - PRIMICI** |   |   |   |
| 1 | Prihodi od HZZO  | 9.330.478,25 | 11.375.876,78 | 121,92 |
|   |   | - proračuni bolnica | 7.809.544,29 | 9.302.942,55 | 119,12 |
|   |   | - dopunsko zdravstveno osiguranje | 1.273.814,08 | 1.756.778,58 | 137,91 |
|   |   | - ugovor za primar.zdrav.zaštitu | 0,00 | 0,00 |   |
|   |   | - za usluge izvan ugovorenog limita**1)** | 241.297,05 | 309.724,97 | 128,36 |
|   |   | - s osnova ozljeda na radu i prof.bol. | 5.822,83 | 6.430,68 | 110,44 |
| 2 | Prihodi od pruženih usluga drugim zdr. ustanovama | 989,11 | 3.819,45 | 386,15 |
| 3 | Prihodi od proračuna (središnji i lokalni) | 708.325,49 | 834.445,86 | 117,81 |
| 4 | Prihodi od ostalih korisnika | 2.056.969,02 | 2.152.289,92 | 104,63 |
| 5 | Prihodi od participacije | 242.496,84 | 348.787,62 | 143,83 |
| 6 | Prihodi od EU projekata | 0,00 | 0,00 |   |
| 7 | Ostali i izvanredni prihodi  | 389.580,58 | 129.102,60 | 33,14 |
| 8 | Primici od financijske imovine i zaduženja | 0,00 | 2.055.000,00 |   |
|   | **UKUPNI PRIHODI I PRIMICI (1 - 8)** | 12.728.839,29 | 16.899.322,23 | 132,76 |
|   | **II. RASHODI - IZDACI** |   |   |   |
| 1 | Lijekovi  | 290.576,39 | 356.697,18 | 122,76 |
| 2 | Potrošni medicinski materijal | 1.533.415,56 | 1.380.506,03 | 90,03 |
| 3 | Krv i krvni pripravci | 0,00 | 0,00 |   |
| 4 | Živežne namirnice | 313.935,29 | 360.887,74 | 114,96 |
| 5 | Medicinski plinovi | 3.600,71 | 4.397,82 | 122,14 |
| 6 | Materijal za održavanje čistoće | 77.893,07 | 90.305,56 | 115,94 |
| 7 | Uredski materijal | 44.150,77 | 39.010,85 | 88,36 |
| 8 | Ostali razni materijal | 3.215,54 | 4.007,01 | 124,61 |
| 9 | Utrošena energija | 466.810,74 | 408.791,00 | 87,57 |
| 10 | Ugrađeni rezervni dijelovi | 107.322,29 | 111.000,65 | 103,43 |
| 11 | Poštanski izdaci | 39.781,73 | 36.108,83 | 90,77 |
| 12 | Tekuće i investicijsko održavanje | 662.051,66 | 618.348,11 | 93,40 |
| 13 | Izdaci za usluge drugih zdrav.ustanova | 122.451,91 | 128.148,12 | 104,65 |
| 14 | Ostali izdaci | 689.330,67 | 787.780,29 | 114,28 |
|   | **Materijalni rashodi (1 - 14)** | 4.354.536,33 | 4.325.989,19 | 99,34 |
| 15 | Bruto plaće | 5.685.844,63 | 7.514.763,60 | 132,17 |
| 16 | Ostali rashodi za zaposlene **2)** | 427.867,10 | 559.929,24 | 130,87 |
| 17 | Doprinosi na plaće | 930.091,65 | 1.216.689,54 | 130,81 |
| 18 | Izdaci za prijevoz zaposlenika | 172.481,05 | 181.046,99 | 104,97 |
| 19 | Ostali materijalni rashodi za zaposlene **3)** | 55.173,02 | 44.551,87 | 80,75 |
|   | **Ukupni rashodi za zaposlene (15- 19)** | 7.271.457,45 | 9.516.981,24 | 130,88 |
| 20 | Financijski rashodi | 3.000,37 | 14.924,05 | 497,41 |
| 21 | Izdaci za kapitalna ulaganja | 934.449,39 | 2.691.734,04 | 288,06 |
| 22 | Izdaci vezani za EU projekte | 0,00 | 0,00 |   |
| 23 | Ostali i izvanredni izdaci | 0,00 | 0,00 |   |
| 24 | Izdaci za financijsku imovinu i otplate zajmova | 139.325,76 | 242.075,76 | 173,75 |
| 25 | Nabavna vrijednost prodane robe | 0,00 | 0,00 |   |
|   | **UKUPNI RASHODI I IZDACI (1-25)** | 12.702.769,30 | 16.791.704,28 | 132,19 |
|   | Višak prihoda i primitaka | **26.069,99** | **107.617,95** | 412,80 |
|   | Manjak prihoda i primitaka | **0** | **0** |   |
|   | Višak prihoda ih prethodnih godina | 26.069,89 | 107.617,95 | 412,81 |
|   | Manjak prihoda iz prethodnih godina | 0 | 0 |   |
|   | Korigirani višak prihoda | 0,00 | 0,00 |   |
|   | Korigirani manjak prihoda | 0 | 0 |   |

**POTENCIJALNI NOVI PROJEKTI I TEKUĆI PROJEKTI USTANOVE**

Thalassotherapia Opatija je prijavila nekoliko projekata na Natječaj za dodjelu sredstava potpore znanstvenim istraživanjima na Sveučilištu u Rijeci za 2018. godinu - projekti iskusnih znanstvenika i umjetnika, i to pod sljedećim nazivima:

1. Procjena endotelne disfunkcije u bolesnika s spondiloartritisima, s [prof. dr. sc](http://prof.dr.sc/). Tatjanom Kehler, dr. med kao voditeljem
2. Aktivacija makrofaga u bolesnika s osteoartiritisom – u kojem je a Medicinski fakultet nositelj a [prof. dr. sc](http://prof.dr.sc/). Gordana Laškarin, dr. med kao voditelj, a koja je ujedno i djelatnik Thalassotherapije Opatija, a projekt će se voditi, među ostalim, i na lokaciji Thalassotherapije Opatija.
3. **'Tjelesna aktivnost  i čimbenici rizika u sekundarnoj i tercijarnoj prevenciji kardiovaskularnih bolesti', s**[**prof. dr. sc**](http://prof.dr.sc/)**. Viktorom Peršićem, dr. med. kao voditeljem.**

            Projekti su prošli na natječaju, pa se tijekom 2019.g i 2020.g, ali i dalje tijekom 2022-25.g. krenulo u njihovu daljnju realizaciju.

             U prilogu dostavljamo kratki opis projekta koji je prvotno imao radni naziv  'Smanjenje mortaliteta i morbiditeta od kardiovaskularnih bolesti', a sada je to 'Tjelesna aktivnost  i čimbenici rizika u sekundarnoj i tercijarnoj prevenciji kardiovaskularnih bolesti'  s [prof.dr.sc](http://prof.dr.sc/). Viktorom Peršićem, dr.med. kao voditeljem. Iz projekta je proizašao poslijediplomski specijalistički studij 'Sportska i rehabilitacijska medicina' u tri modula:  „NAPREDNA ANATOMSKA,FIZIOLOŠKA I PATOFIZIOLOŠKA SAZNANJA U SPORTSKOJ MEDICINI I SPORTSKOJKARDIOLOGIJI“, „PREVENCIJA, DIJAGNOSTIKA, LIJEČENJE I REHABILITACIJA, TE SLIKOVNE METODE SPORTSKIH OZLJEDA“ i „MULTIDISCIPLINARNI PRISTUP U SPORTSKOJ MEDICINI“. ***Prva generacija studenata, njih 21 je krenulo je na predmetni studij u travnju 2023.g, a 13 studenata od upisanih 20 je završilo Studij u 1 . roku u rujnu 2024. godine.***

Istraživački tim projekta oformio je novi poslijediplomski sveučilišni specijalistički studij 'Sportska i rehabilitacijska medicina', organiziran u trajanju od 1,5 akademske godine, upisan je 21 student. Održan je prvi  modul pod nazivom: 'NAPREDNA ANATOMSKA, FIZIOLOŠKA I PATOFIZIOLOŠKA SAZNANJA U SPORTSKOJ MEDICINI I SPORTSKOJ KARDIOLOGIJI'.

Prof. Peršić i doc.dr.sc.Travica Samsa održali su predmete: **Sportska kardiologija i kardiološka rehabilitacija** (prof.dr.sc. Viktor Peršić) i **Specifičnosti kardiološkog pregleda sportaša, funkcijski testovi u sportskoj i rehabilitacijskoj medicine – ergospirometrija** (doc.dr.sc. Dijana Travica Samsa).

U rujnu 2023 izdan je i prezentiran Sveučilišni udžbenika pod nazivom **RITAM (Rehabilitacija kardiovaskularnih bolesnika, Individualizirani pristup, Tjelesna aktivnost, Ateroskleroza, Modifikacija faktora rizika, Motivacija)** urednika Viktora Peršića, Dijana Travica Samsa i suradnici.  https://medicinskanaklada.hr/ritam

Ovakav udžbenik je jedinstven u Republici Hrvatskoj jer do sada nije bilo udžbenika koji bi obuhvaćao i integrirao prevencijsku medicinu, kardiološku rehabilitaciju te sportsku medicinu koja obuhvaća profesionalne sportaše i rekreativce s kardiovaskularnim bolestima. Udžbenik je namijenjen studentima u okviru nastave preddiplomskih i diplomskih sveučilišnih studija kao i poslijediplomskih sveučilišnih stručnih studija u više nastavnih programa koji se bave ovim područjima. Iz sredstava projekta je tiskano 228 komada udžbenika, a temeljem predmetnih udžbenika, studenti su polagali ispite na predmetnom studiju.

Istraživački tim je objavio i znanstvene radove kao bitan sastavni dio projekta: **Extreme anaerobic exercise causes reduced cytotoxicity and increased cytokine production by peripheral blood lymphocytes, Predictive value of monocytechemoattractant protein-1 in the development of diastolic dysfunction in patients with psoriaticarthritis, Arterial bloodgases’ analysis in elite breath-holddivers at extreme depths, Comparative effectiveness and safety of non-vitamin K antagonists for atrial fibrillation in clinical practice: GLORIA-AF registry.**

Kao sastavni dio projekta aktivno se sudjelovalo na raznim kongresima i tečajevima u RH sa kongresnim priopćenjima **iz područja tjelesne aktivnosti i sekundarne prevencije kardiovaskularnih bolesti** i tijekom 2024. godine:

1.      CPET outcomes of 3-week intensified cardiac rehabilitation in patients with HF and CAD: a single centre pilot study   D. Travica Samsa, K. Skroče, V. Ivaniš, A. Brajdić Šćulac , I. Peršić, I. Uravić Bursać, M. Rakić, S. Miletić Gršković, V. Peršić    15th Congress of the Croatian Cardiac Society Zagreb   2024      Cardiologia Croatica 2024; 19(11-12):513. DOI:10.15836/ccar2024.513

2.      Cardiac rehabilitation: a new era of personalization and innovation. V. Peršić, K. Skroče, D. Travica-Samsa, A. Brajdić Šćulac, V. Ivaniš, I. Peršić, M. Njegovan, K. Knežević, 15th Congress of the Croatian Cardiac Society Zagreb  2024,          Cardiologia Croatica 2024; 19(11-12):510 DOI:10.15836/ccar2024.510

3.      Effects od 21 day altitude training camp in elite swimmers on lung diffusing capacity for carbon monoxide ( DLCO)       Brajdić Šćulac, A; Skroče, K; Peršić, I; Ivaniš, V;Travica Samsa, D; Ljubojević, S; Peršić, V 14. Kongres Hrvatskog torakalnog društva. Zagreb 2024.      Book of Abstracts

4.      The effect of Klotho protein on vascular calcifications in patients with spondyloarthritis Miletić Gršković S, Uravić Bursać I, Travica Samsa D, Laškarin G, Peršić V, 2nd Biomedicine and Health PhD Students Congress “Science and Us” with international participation; Rijeka 2024. Book of Abstracts

5.      Effects od 21 day altitude training camp in elite swimmers on lung diffusing capacity for carbon monoxide ( DLCO) Brajdić Šćulac A, Skroće K, Peršić I, Ivaniš V, Travica Samsa D, Peršić V; 2nd Biomedicine and Health PhD Students Congress “Science and Us” with international participation; Rijeka 2024. Book of Abstracts

6.      How to prescribe a personalized exercise prescription in illness and health. Travica Samsa D. 2. Hrvatski kongres medicine životnog stila s međunarodnim sudjelovanjem; Split 2024. Book of Abstracts

Voditelj i dionici ovog projekta imaju želju da isti zaživi kao javnozdravstveni program i kao dio nacionalne strategije i akcijskog plana vezanog za zdravlje, a u tu svrhu nastojat će se proširiti i na susjedne zemlje koje su pokazale interes.

**PLUG & PLAY**

**Robotski asistirana terapija u rehabilitaciji – projekt u tijeku**

**Thalassotherapia Opatija je u rujnu 2022.g podnijela prijavu na** Javni poziv za dostavu projektnih prijedloga, Ulaganje u medicinsko rehabilitacijsku opremu u svrhu unaprjeđenja i podizanja kvalitete pružanja zdravstvenih usluga u zdravstvenom turizmu koji je raspisalo Ministarstvo zdravstva.

**Ministarstvo zdravstva i Thalassotherapia Specijalna bolnica za medicinsku rehabilitaciju bolesti srca, pluća i reumatizma iz Opatije su dana 25.listopada 2022.g sklopili Ugovor br. 4/2022 o dodjeli potpore male vrijednosti**.  Predmetni ugovor odnosi se na financijsku potporu projekta Thalassotherapije Opatija pod nazivom **'PLUG & PLAY' Robotski asistirana terapija u rehabilitaciji.**

Ukupna procijenjena vrijednost projekta (s PDV-om) je: 32.168,69 € / 243.375,00 kn, a dodijeljena bespovratna sredstva (potpora) od Ministarstva zdravstva je: 22.518,08 € / 169.662,50 kn.

Uređaji su zaprimljeni u svibnju 2023.g i formalno praćenje projekta od strane Ministarstva zdravstva traje dvije kalendarske godine, točnije do svibnja 2025.g, a Thalassotherapia Opatija podnosi Ministarstvu zdravstva odgovarajuće izvješće svakih 6 mjeseci.

Projekt se pokazao iznimno uspješnim u provođenju postupaka individualne terapije, te iznimno prihvaćenim i od strane korisnika, i od strane djelatnika, te porastom dijagnostičko – terapijskih postupaka u individualnoj terapiji.

Ukupan korisnički dio u prihvatljivim troškovima (koji pada na Thalassotherapiju Opatija) jest 9.650,61 € / 72.712,50 kn, a sve financije su odrađene još u 2023.g, **dok se projekt vodi i prati dvije godine, točnije, isti je u tijeku.**

Robotski uređaji primjenjuju se kod ortopedskih, neuroloških i reumatoloških stanja koja zahvaćaju muskulatorni i koštani sustav, te zahtijevaju fizioterapeutsku intervenciju zbog onesposobljenosti i narušene kvalitete života bolesnika.

Ovakvo inovativno i digitalno rješenje u zdravstveno – turističkim procesima povećalo je učinkovitost, podiglo kvalitetu zdravstveno – turističkog standarda, kompetitivnosti, a nadamo se i internacionalizaciji, uz naglasak da Thalassotherapia Opatija često sklapa i međunarodne ugovore (Norveška, Austrija, Kina…).

**Radi se o sljedećim uređajima:**

*PABLO X2® Senzor za šaku*

*2x PABLO X2® Senzori pokreta*

*PABLO X2® Stanica za punjenje*

*PABLO® Multiboard*

*PABLO® Multiball*

*Multipads (protuklizajući) L + S veličine*

*Multibelts 3 veličine (S, M, L)*

*TYROS® Software*

*USB Bluetooth Stanica*

*94.200,00HRK PDV 25% 23.550,00HRK 117.750,00HRK*

*1 TYMO® Sustav TYMO® Terapijska platforma*

*Rotirajući dijelovi 1D & 2D*

*TYMO® Multipad (protuklizajući)*

*TYROS® Software*

*84.700,00HRK PDV 25% 21.175,00HRK 105.875,00HRK*

*2 All-in-One PC PC-jedinica*

*Miš*

*Tipkovnica*

*Pred-instalirani TYROS® Software*

*15.000,00 HRK PDV 25% 3.750,00 HRK 18.750,00 HRK*

Uređaji zamjenjuju rad fizioterapeuta, te je potreban jedan fizioterapeut za rad u ovom slučaju na 2 aparata. Educirali smo više fizioterapeuta i specijalista fizikalne medicine za rad na ova dva aparata kako bi se mogli mijenjati u slučaju spriječenosti, bolesti ili godišnjih odmora. Predmetni postupak prepoznat i od strane hrvatskog zdravstvenog sustava odnosno HZZO-a kao dijagnostičko-terapijski postupak FI051 I FI052 – robotska terapija Tymo i pablo. Iskusan i stručan tim liječnika i fizioterapeuta, vodi personalizirane programe, naravno nadzirane računalom koje daje odgovarajuću i preciznu povratnu informaciju (feedback) o svakom pacijentu. Cilj rehabilitacije je oporavak izgubljenih vještina i sposobnosti koliko god je **maksimalno i čim je prije moguće.** Ovisno o stupnju oštećenja i intenzitetu nesposobnosti, radi se personaliziran plan terapije prilagođen svakom pacijentu ponaosob.

Uz korištenje robotike očekujemo brži oporavak pacijenata, veći dolazak novih pacijenata odnosno **smanjenje liste čekanja na ambulantnu fizikalnu terapiju cca 30 %. U godinu i 6 mjeseci bilježimo takvo povećanje i iznimno zadovoljstvo pacijenata i osoblja.**

U planu imamo i 'zaokružiti priču robotike' tako da je projektni tim, inspiriran dosadašnjim projektom, sastavio, napisao i kompletirao još dva projekta pod radnim nazivima **'Plug & Play: Next level'** (obuhvaća individualnu terapiju za ruku i rame) i **'Aqua Power'** (obuhvaća grupnu terapiju vožnje bicikle u bazenu s morskom vodom, a može se koristiti i u kardiološkoj rehabilitaciji) te čekamo odgovarajuće natječaje za njihovu prijavu.

**SWOT ANALIZA**

S obzirom na sve prethodno izneseno, želimo i putem SWOT analize determinirati status Ustanove.

|  |  |
| --- | --- |
| **S****SNAGA/STRENGHT** | **W****SLABOSTI/WEAKNESS** |
| * visokoobrazovan, stručan i mlad kadar
* podrška renomiranih medicinskih institucija i jaka međunarodna suradnja
* prirodni resursi (morski aerosol, klima) i ekološka očuvanost okruženja
* povoljan geografski položaj i prometna povezanost
* tradicija u zdravstvu i zdravstvenom turizmu
* raznovrsnost ponude medicinskih i wellness programa
* postojanje strateških razvojnih planova i razvojne vizije
* mogućnost cjelogodišnjeg poslovanja
 | * nedovoljna umreženost gospodarskih subjekata (hoteli + zdravstveni program)
* disperziranost objekata (6 objekata)
* mali kapacitet smještaja bolesnika
* nemogućnost širenja kapaciteta
* obaveza pružanja zdravstvene usluge bez obzira na okolnosti
 |
| **O****MOGUĆNOSTI/OPPORTUNITIES** | **T****OPASNOSTI/THREATS** |
| * rast potražnje za zdravstvenim uslugama, osobito rehabilitacijom
* produženje životnog vijeka ljudi
* razvoj svijesti o važnosti zdravlja
* otvaranje tržišta EU i izvan EU
* jačanje kulture zdravstvenog turizma
* obnova objekata sredstvima EU
* korištenje zajedničkih resursa s drugim ustanovama i subjektima,
* suradnja unutar destinacije (s hotelskim i zdravstvenim tvrtkama i ustanovama)
 | * utjecaj epidemije virusa – neizvjesnost u izvršenju ugovorenih usluga
* nedostatak pravne regulative djelatnosti zdravstvenog turizma
* jačanje konkurencije unutar destinacije u segmentu tržišne ponude
* odljev kadrova
* rast fiksnih troškova
* nekontroliran rast cijena energenata, roba i usluga
 |

***ZAKLJUČAK***

 **Iz naprijed navedenoga proizlazi da je Thalassotherapia Opatija u 2024.godini uspoređujući ukupne prihode i primitke s ukupnim rashodima i izdacima ostvarila VIŠAK PRIHODA I PRIMITAKA u visini 107.617,95 €.**

**S obzirom je iz prethodne 2023. godine evidentiran preneseni Višak prihoda i primitaka u iznosu od 350.424,30 € proizlazi da je financijski rezultat poslovanja za 2024. godinu Višak prihoda i primitaka u kojem je ukakuliran i raspoloživi iznos zbog umanjenja povrata sredstva za pripravnike od 562,97 € u slijedećem razdoblju iznosi 457.479,28 €.**

 Stupanjem na snagu novog Pravilnika o proračunskom računovodstvu i Računskom planu (NN 158/23) s danom 01.siječnja 2025. ukida se podskupina 193 Kontinuirani rashodi budućih razdoblja te se navedeni rashodi prenose na odgovarajuće račune razreda 3 Rashodi poslovanja.

 Sukladno navedenom u 2025. godini biti će evidentirano 4 rashoda za zaposlene u tromjesečnim, 7 rashoda za zaposlene u polugodišnjim te 13 rashoda za zaposlene u godišnjim financijskim izvještajima.

Temeljem Odluke o raspodijeli rezultata za 2024.godinu utvrđeni Višak prihoda poslovanja rasporedit će se u 1. Izmjenama Financijskog plana prihoda i primitaka, te rashoda i izdataka za 2025. godinu, koja će se predložiti na jednoj od slijedećih Sjednica Upravnog vijeća bolnice.

**Pomoćnica ravnatelja za Ravnatelj**

**financijsko poslovanje**

**Suzana Žiganto, mag.oec. Prof. dr. sc. Viktor Peršić, dr. med.**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**